**BENDRADARBIAVIMO SUTARTIS**

2018 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Plungės rajono savivaldybė** (toliau – **Savivaldybė**), juridinio asmens kodas 111104268, registruota adresu: Vytauto g. 12, LT-90123 Plungė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės mero Audriaus Klišonio, veikiančio pagal Plungės rajono savivaldybės tarybos veiklos reglamentą, patvirtintą Plungės rajono savivaldybės tarybos 2015-03-26 sprendimu Nr. T1-44 (2018 -03-29 sprendimo Nr. T1-33 redakcija),

ir

**Lietuvos automobilių kelių direkcija prie Susisiekimo ministerijos** (toliau – **Kelių direkcija**), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „Dėl Lietuvos automobilių kelių direkcijos prie Susisiekimo ministerijos nuostatų patvirtinimo“,

toliau kartu vadinamos **Šalimis**, o kiekviena atskirai – **Šalimi**,

*atsižvelgdamos į tai, kad:*

*a) Plungės rajono Babrungo kaime ir Plungės mieste bus įgyvendinami šie projektai:*

*(1)* *„**Valstybinės reikšmės rajoninio kelio Nr. 3201 Truikiai–Prūsaliai ruožo nuo 0,090 (nuo sankryžos su valstybinės reikšmės krašto keliu Nr. 164 Mažeikiai–Plungė–Tauragė) iki 0,880 km (**sankryžos su Plungės miesto Notės g.), kuriam Plungės rajono Babrungo kaime suteiktas Žemaitijos gatvės pavadinimas, įrengiant pėsčiųjų ir dviračių taką su apšvietimu dešinėje kelio pusėje ir atliekant kelio važiuojamosios dalies remontą, ir ruožo nuo 0,880 km (sankryžos su Notės g.) iki 1,574 km, kuriam Plungės mieste suteiktas S. Dariaus ir S. Girėno gatvės pavadinimas, rekonstravimas, įrengiant pėsčiųjų ir dviračių taką dešinėje kelio pusėje ir šaligatvį bei apšvietimo tinklus kairėje kelio pusėje, ir atliekant kelio važiuojamosios dalies dangos remontą“;*

*(2) „Valstybinės reikšmės rajoninio kelio Nr. 3201 Truikiai–Prūsaliai ruožo nuo 2,158 iki 4,299 km (sankryžos su Plungės miesto Birutės g.), kuriam Plungės mieste suteiktas Stoties gatvės pavadinimas, rekonstravimas, įrengiant pėsčiųjų ir dviračių taką bei apšvietimo tinklus kairėje kelio pusėje ir atliekant kelio važiuojamosios dalies dangos remontą“;*

*(3)* *„Valstybinės reikšmės rajoninio kelio Nr. 3201 Truikiai–Prūsaliai ruožo nuo 4,299 km (sankryžos su Plungės miesto Birutės g.) iki 5,730 km (sankryžos su Plungės miesto Babrungo g.), kuriam Plungės mieste suteiktas Birutės gatvės pavadinimas, rekonstravimas, įrengiant pėsčiųjų ir dviračių taką kairėje kelio pusėje (tako plotis 2,5 m)(toliau – Projektas);*

*b) Kelių direkcija* *valstybinės reikšmės rajoninį kelią Nr. 3201 Truikiai–Prūsaliai valdo patikėjimo teise;*

*c) Projektas bus vykdomas Kelių direkcijos patikėjimo teise valdomoje valstybinėje žemėje bei laisvoje valstybinėje žemėje, kurioje nesuformuoti žemės sklypai, gavus Nacionalinės žemės tarnybos sutikimą;*

*d) Projektas bus įgyvendinamas pagal Kelių direkcijos užsakytus ir parengtus Projekto techninius darbo projektus;*

*e) Šalys įsipareigoja užtikrinti Projekto finansavimą ir patvirtina, kad yra finansiškai pajėgios įgyvendinti Projektą,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau vadinama* ***Sutartimi):***

**I. SUTARTIES DALYKAS**

* 1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.

1. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
2. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
3. Projekto įgyvendinimas bus vykdomas Kelių direkcijos su tiekėjais sudarytų sutarčių pagrindu.
4. Projekto įgyvendinimą Kelių direkcija apmoka Kelių priežiūros ir plėtros programos lėšomis.
5. Projekto įgyvendinimas apima:

*I etapą* – *valstybinės reikšmės rajoninio kelio Nr. 3201 Truikiai–Prūsaliai ruožo nuo 0,090 (nuo sankryžos su valstybinės reikšmės krašto keliu Nr. 164 Mažeikiai–Plungė–Tauragė) iki 0,880 km (sankryžos su Plungės miesto Notės g.), kuriam Plungės rajono Babrungo kaime suteiktas Žemaitijos gatvės pavadinimas, įrengiant pėsčiųjų ir dviračių taką su apšvietimu dešinėje kelio pusėje ir atliekant kelio važiuojamosios dalies remontą, ir ruožo nuo 0,880 km (sankryžos su Notės g.) iki 1,574 km, kuriam Plungės mieste suteiktas S. Dariaus ir S. Girėno gatvės pavadinimas, rekonstravimas, įrengiant pėsčiųjų ir dviračių taką dešinėje kelio pusėje ir šaligatvį bei apšvietimo tinklus kairėje kelio pusėje, ir atliekant kelio važiuojamosios dalies dangos remontą iki 2019 m. pabaigos;*

*II etapą – valstybinės reikšmės rajoninio kelio Nr. 3201 Truikiai–Prūsaliai ruožo nuo 2,158 iki 4,299 km (sankryžos su Plungės miesto Birutės g.), kuriam Plungės mieste suteiktas Stoties gatvės pavadinimas, rekonstravimas, įrengiant pėsčiųjų ir dviračių taką bei apšvietimo tinklus kairėje kelio pusėje ir atliekant kelio važiuojamosios dalies dangos remontą, iki 2020 m. pabaigos;*

*III etapą – valstybinės reikšmės rajoninio kelio Nr. 3201 Truikiai–Prūsaliai ruožo nuo 4,299 km (sankryžos su Plungės miesto Birutės g.) iki 5,730 km (sankryžos su Plungės miesto Babrungo g.), kuriam Plungės mieste suteiktas Birutės gatvės pavadinimas, rekonstravimas, įrengiant pėsčiųjų ir dviračių taką kairėje kelio pusėje (tako plotis 2,5 m), iki 2020 m. pabaigos,*

įskaitant projektavimą, ekspertizę, Projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam turtui, statybos užbaigimo procedūras.

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija ir Savivaldybė kiekviena atskirai savo vardu pareiškia ir garantuoja, kad:

7.1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;

* 1. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
  2. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;
  3. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
  4. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.

1. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
2. Kelių direkcija ir Savivaldybė susitaria, kad už tinkamą Projekto įgyvendinimą prieš trečiuosius asmenis kiekviena Šalis atsako pagal savo prisiimtus įsipareigojimus.
3. **Kelių direkcija** įsipareigoja**:**
   1. organizuoti ir finansuoti Projekto techninių darbo projektų parengimą;
   2. organizuoti ir finansuoti Projekto techninių darbo projektų ekspertizes, korekcijas (esant būtinybei);
   3. organizuoti ir finansuoti Projekto statybos darbus, įskaitant geodezinių nuotraukų, sklypų ir statinių kadastrinių matavimų bylų parengimą pagerintam turtui;
   4. organizuoti ir finansuoti Projekto vykdymo ir techninę priežiūrą ir su ja susijusius laboratorinius tyrimus ir bandymus;
   5. organizuoti ir finansuoti Projekto statybos darbų užbaigimo procedūras teisės aktų nustatyta tvarka;
   6. atsižvelgiant į tai, kad valstybinės reikšmės rajoninis kelias Nr. 3201 Truikiai–Prūsaliai nuo 0,090 km iki 7,790 km (sankryžos su Prūsalių kaime Liepų g.) atitinka Kelių įstatymo 3 str. 3 d. nurodytus vietinės reikšmės kelių požymius, vadovaujantis to paties įstatymo 4 str. 4 dalimi, perduoti šį kelią savivaldybės nuosavybėn.
4. **Savivaldybė įsipareigoja:**
   1. priimti Savivaldybės sprendimą dėl sutikimo perimti valstybinės reikšmės rajoninį kelią Nr. 3201 Truikiai–Prūsaliai nuo 0,090 km iki 7,790 km, užbaigus Projekto įgyvendinimo darbus valstybinės reikšmės rajoninio kelio Nr. 3201 Truikiai–Prūsaliai ruožuose nuo 0,090 km iki 1,574 km; 1,574 km iki 2,158 km; 2,158 km iki 4,299 km ir 4,299 km iki 5,730 km Savivaldybės nuosavybėn;
   2. įgyvendinus kiekvieną iš Projekto etapų, savo vardu įregistruoti nuosavybės teisę į įrengtus lietaus nuotekų ir apšvietimo tinklus;
   3. įgyvendinus Projektą, perimti nuosavybės teise valstybinės reikšmės rajoninio kelią Nr. 3201 Truikiai–Prūsaliai nuo 0,090 km iki 7,790 km;
5. Sutarties 10.3, 10.4 ir 11.3 punktuose numatyti Šalių įsipareigojimai yra esminės Sutarties sąlygos.

**III. ŠALIŲ ATSAKOMYBĖ**

1. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
2. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
3. Šalys susitaria, kad Savivaldybei neįvykdžius įsipareigojimo, numatyto Sutarties 21 punkte, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.

**IV. IŠLAIDŲ APMOKĖJIMAS**

1. Kelių direkcija įsipareigoja apmokėti išlaidas Sutartyje numatytam Projektui finansuoti.
2. Šalys susitaria, kad neatlygins viena kitos turėtų išlaidų, susijusių su Projekto finansavimu, išskyrus atvejį, numatytą Sutarties 15 punkte.

**V. BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.
2. Užbaigus Projektą (jo etapus), Kelių direkcija patikėjimo teise valdo valstybinės reikšmės rajoninį kelią Nr. 3201 Truikiai–Prūsaliai.
3. Užbaigus Projektą, Savivaldybė nuosavybės teise valdo įrengtus lietaus nuotekų ir apšvietimo tinklus.

**VI. TĘSTINĖ VEIKLA PO PROJEKTO UŽBAIGIMO**

1. Pabaigus Projektą, Savivaldybė įsipareigoja įvykdyti procedūras ir perimti valstybinės reikšmės rajoninį kelią Nr. 3201 Truikiai–Prūsaliai nuo 0,090 km iki 7,790 km ne vėliau, kaip per 1 (vienerius) metus nuo Projekto įgyvendinimo bei, atsižvelgiant į tai, kad perimtinas kelias atitinka Kelių įstatymo 3 straipsnio 3 dalies keliamus reikalavimus, remiantis Kelių įstatymo 4 straipsnio 4 dalimi, įtraukti kelią į vietinės reikšmės kelių sąrašą.

**VII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Šalys, bet ne anksčiau, kaip Savivaldybei įvykdžius įsipareigojimą, numatytą Sutarties 11.1 punkte. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 11 ir (ar) 21 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**IX. BAIGIAMOSIOS NUOSTATOS**

1. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektą.
8. Šalių atstovai sutinka, kad jų asmens duomenys (vardai, pavardės) būtų viešinami.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X. SUTARTIES ŠALYS**

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  | | --- | --- | --- | --- | | |  | | --- | | Plungės rajono savivaldybė | | Vytauto g. 12, LT- 90123 Plungė  Įstaigos kodas 11104268  Plungės rajono savivaldybės meras | | Audrius Klišonis\_\_\_\_\_\_\_\_\_\_\_\_\_\_\_\_\_\_\_  A.V. | | | |  |  | | --- | --- | |  | Lietuvos automobilių kelių direkcija  prie Susisiekimo ministerijos  J. Basanavičiaus g. 36, LT-03109 Vilnius  Įstaigos kodas 188710638  Lietuvos automobilių kelių direkcijos prie Susisiekimo ministerijos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | |